Manē Garrinšas Nacionālais stadions

Manē Garrinšas Nacionālais stadions (Brazīlijas portugāļu: Estádio Nacional Mané Garrincha), arī Brazīlijas Nacionālais stadions (Estádio Nacional de Brasília), ir daudzfunkcionāls stadions, kas atrodas Brazīlijas galvaspilsētā Braziljā. Stadions ir nosaukts slavenā brazīļu futbolista Manē Garrinšas vārdā. Stadions tika atklāts 1974. gadā, bet no 2010. līdz 2013. gadam notika renovācijas darbi. Pēc šiem darbiem stadions kļuva par otru lielāko stadionu Brazīlijā pēc ietilpības (lielāks ir tikai Marakanas stadions Riodežaneiro). Stadiona ietilpība ir 69 910. Manē Garrinšas stadions bija viens no 2014. gada FIFA Pasaules kausa stadioniem. Pašlaik tas ir mājas stadions futbola klubiem Brasília FC un Legião FC.